कॉरपोरेट कम्युनिकेशन डिपार्टमेंट द्वारा ही कंपनी के सभी संदेशों को आवश्यक ठिकानों तक पहुंचाया जाता है। कॉरपोरेट पहचान बनाने में इस विभाग की खास भूमिका होती है। इसके लिए विभिन्न साधनों, जैसे प्रेस रिलीज, ई-मेल, वेबसाइट, सोशल प्रोग्रामिंग, मैसेजिंग आदि का इस्तेमाल किया जाता है। मीडिया से संपर्क रखना कॉरपोरेट कम्युनिकेशन का एक प्रमुख काम है। नियोक्ता और कर्मचारी के बीच सूचनाओं के आधार पर तालमेल बनाना भी इसका काम है।